McLaren пуска лимитирана серия P1, изцяло на ток. Била идеална за... шестгодишни | DizzyRiders.bg | Движението е в кръвта ни
McLaren пуска лимитирана серия P1, изцяло на ток. Била идеална за... шестгодишни
Преди изложението в Париж, което стартира на 1 октомври, няколко автомобилни компании проявиха необичайно чувство за хумор. Първо Mercedes-AMG ни тийзваше с нов модел, в продължение на няколко седмици, след което въпросният се оказа детска количка.
Ето че и McLaren го правят, пускайки официален пресрелийз със следното заглавие: „Най-новият McLaren P1 е изцяло електрически.“ Британците продължават със сериозния тон и нататък в текста, съобщавайки, че „колата ускорява от нула до максималната си скорост (която не се споменава), за едва две секунди“.
Базираната в Уокинг компания също подчертава, че шофьорите на новия електрически McLaren ще имат удоволствието да се насладят на нещо, което възрастните няма как да постигнат с големия P1 – каране под открито небе. Хората също подчертават, че шофьорската позиция на „новата кола“ е централна, също както при оригинала-легенда McLaren F1. Автомобилът се очертава и най-евтиния на марката – едва 375 паунда.
Ние обаче бихме предпочели Bugatti Veyron за подрастващи, правен в Казахстан, с истински макар и 500-кубиков мотор и изключително точно изпълнение.
10 дек 2019 McLaren F1 вече официално има»
14 ное 2019 Roma е новото “бейби” Ferrari»
13 ное 2019 Леле, McLaren Elva е изумителен.»